Arrows A18 je Arrowsov dirkalnik Formule 1, ki je bil v uporabi v sezoni 1997, ko sta z njim dirkala Damon Hill in Pedro Diniz. Diniz je dosegel eno uvrstitev v točke za peto mesto na Veliki nagradi Luksemburga, Hill pa je poleg enega šestega mesta z drugim mestom na Veliki nagradi Madžarske dosegel daleč najboljši rezultat moštva v sezoni. Več uvrstitev v točke je dirkačema preprečila nezanesljivost dirkalnika, saj sta zabeležila kar osemnajst odstopov. Ob koncu sezone je Arrows zasedel osmo mesto v konstruktorskem prvenstvu z devetimi točkami.